Държавен вестник, бр. 36, 2011 г., стр. 49

БРОЙ  36	
Д Ъ Р Ж А В Е Н  В Е С Т Н И К 	
СТР.  49  
(2) На основата на дългосрочната програма 
по ал. 1 ежегодно в законоустановения срок 
предприятието представя за утвърждаване от 
министъра на транспорта, информационните 
технологии и съобщенията годишна програма 
за следващата календарна година. Годишната 
програма съдържа подробна информация за 
приходите, разходите, инвестициите и фи­
нансиранията.
Г л а в а  ч е т в ъ р т а
СТРУКТУРА, ФУНКЦИИ И ОРГАНИЗА­
ЦИЯ НА РАБОТА НА ПРЕДПРИЯТИЕТО
Раздел І
Общи положения
Чл. 23. Структурата на предприятието е:
1. главно управление;
2. клонове – териториални поделения.
Раздел ІІ
Главно управление
Чл. 24. Главното управление на пред­
приятието осъществява административно-
техническо, финансово, информационно и 
правно осигуряване и контрол на дейността 
на предприятието.
Чл. 25. Главното управление на предприя­
тието има официален печат с кръгла форма, 
в средата на който е изобразен фирменият 
знак с надпис в горната част „Държавно 
предприятие „Пристанищна инфраструктура“, 
а в долната – „Главно управление“.
Чл. 26. (1) Главното управление се състои 
от 8 структурни звена, 3 специализирани ди­
рекции и представител на ръководството по 
Система за управление на качеството (СУК) 
на пряко подчинение на генералния директор 
на предприятието. 
 (2) На пряко подчинение на генералния 
директор на предприятието са:
1. канцелария;
2. направление „Административна дей­
ност“;
3. направление „Финанси и счетоводство“;
4. направление „Правна дейност“;
5. направление „Международна дейност и 
протокол“;
6. направление „Анализи на пристанищните 
дейности и екология“;
7. отдел „Човешки ресурси“;
8. сектор „Охрана и сигурност“;
9. представител на ръководството по СУК;
10. дирекция „Инфраструктура, акватория 
и собственост“;
11. дирекция „Управление на европейски 
фондове“;
12. дирекция „Информационни системи и 
обслужване на корабния трафик“.
Канцелария
Чл. 27. (1) Канцеларията организира и коор­
динира функционирането и взаимодействието 
на отделните структурни звена в предприя­
тието за точното спазване на нормативните 
актове и на законосъобразните разпореждания 
на генералния директор.
(2) Канцеларията се ръководи от ръково­
дител, който изпълнява следните функции:
1. осигурява организационната връзка 
между генералния директор и структурните 
звена, както и между структурните звена в 
предприятието;
2. организира и координира работната 
програма на генералния директор;
3. организира кореспонденцията на гене­
ралния директор;
4. осъществява непосредствената опера­
тивна работа по разпределяне на задачите и 
осъществява общия контрол за спазването 
на сроковете;
5. координира връзките с медиите с цел 
осигуряване на регулярна информация за 
дейността на предприятието; 
6. планира и осъществява връзките на 
управителния съвет със средствата за масово 
осведомяване, организира пресконференции;
7. координира със звеното за връзки с об­
ществеността и протокол на Министерството 
на транспорта, информационните технологии 
и съобщенията публичното представяне на 
предприятието; 
8. планира медийната политика и публич­
ното представяне на предприятието;
9. организира архив на медийните изяви;
10. организира и контролира работата на 
служителите от канцеларията;
11. изпълнява и други задължения, възло­
жени му от генералния директор.
Направление „Административна дейност“
Чл. 28. Направление „Административна 
дейност“ осъществява административното 
обслужване на предприятието и изпълнява 
следните функции: 
1. приема, регистрира и предоставя вхо­
дящата служебна кореспонденция на адреса­
тите, извежда и изпраща по предназначение 
изходящата кореспонденция;
2. организира и осъществява контрол на 
деловодната обработка посредством автома­
тизирана информационна система, на движе­
нието на входящата, изходящата и вътрешната 
кореспонденция и осигурява информация за 
получената и изпратената кореспонденция;
3. получава, проучва и насочва по компе­
тентност входящата кореспонденция;
4. следи за изпълнението на резолюциите 
на генералния директор и изготвя справки за 
неизпълнените в срок задачи;